Správa zo zahraničnej pracovnej cesty

1.Účastník ZPC:  
Titul, meno a priezvisko:	PhDr. Eva Tomková	
Pracovisko:	Ministerstvo školstva, vedy, výskumu a športu SR, 
Stromová 1, 813 30 Bratislava	
Pracovné zaradenie:	štátny radca	
Znalosť jazykov:	AJ-B.2, FJ-B.1	

2. Zahraničná pracovná cesta:
Štát:	Česká republika	
Mesto:	Benešov u Prahy	
Vykonaná v doch:	27.-29. apríl 2012	
Prijímajúca organizácia:	OZ Kalokagatia	
Účel cesty:	Aktívna účasť na  konferencii Fórum výchovy ke zdraví XV	
Spôsob financovania:	MŠVVaŠ SR – cestovné náklady, ubytovanie a čiastočne strava – pozývajúca strana

	

3. Rámcový program pobytu: 
Začiatok ZPC 27. apríla 2012 - vlak Bratislava – Praha- Benešov u Prahy, návrat 29. apríla  – vlak  Benešov u Prahy - Praha – Bratislava.

4. Stručný priebeh: 
Konferencia začala úvodnými príhovormi organizátorov a  riaditeľky kancelárie Svetovej zdravotníckej organizácie v ČR. Príspevky boli radené podľa plánovaného programu (program v prílohe správy). 
Tematické okruhy
1.	Zdravie - ochrana a podpora zdravia v ČR, aktuality ZDRAVÍ 21, životný štýl detí a mládeže, medzinárodný prieskum  HBSC, výchova ku zdraviu z pohľadu RVP, zdravotný stav populácie  ČR, dentálne zdravie,  dopravní výchova, mimoriadne udalosti, alergie a anafylaktické reakcie, zdravotné gramotnosť, výchova  ku zdraviu a vzdelávanie pedagógov,
2.	Etika a zdraví – emočné  a sociálne kompetencie v etickej výchove,
3.	Návykové látky - drogová scéna, 
4.	HIV/AIDS - život s HIV, epidemiologická situácia, edukačné materiály, preventívne aktivity, Hrou proti AIDS, 
5.	Sexuálna výchova - ochrana reprodukčného zdravia, 
6.	Životný štýl českej mládeže, prevencia rizikového správania, tabak a marihuana v školách, komunikační technológie a ochrana detí
7.	Prezentácie metodických materiálov a projektov podpory zdravia.

Účasť na jednotlivých prednáškach a práca v sekciách mi umožnila porovnať prístupy a systém práce v oblasti výchovy ku zdraviu v  SR a ČR. 
 Vo svojom príspevku, ktorý odznel dňa 28.4.2012 doobeda, som referovala o novej výzve k   rozvojovému projektu „Zdravie a bezpečnosť v školách 2012“,  ako aj o zhodnotení predchádzajúcich ročníkov výzvy k rozvojovému projektu Zdravie v školách, ktorý bol realizovaný od roku 2005.

5. Odporúčané závery:

1.	Získané poznatky sprostredkovať členom  medzirezortnej komisie Zdravie a bezpečnosť v školách 2012. 
T: máj 2012
Z: PhDr. Eva Tomková

2.	    Pokračovať v spolupráci a vo výmene skúseností s kolegami z ČR,  zúčastňovať sa aktívne  na podujatiach, ktoré sú organizované v ČR.  Zvážiť možnosť realizácie spoločného stretnutia relevantných zástupcov MŠMT ČR a MŠVVaŠ SR a odborníkov v oblasti podpory výchovy ku zdraviu. 
T: 2012-2013
Z: SRS  

6. Prehľad prinesenej dokumentácie  a miesto jej uloženia: 
Papierové prezentácie

8.	Prínos ZPC

1. Účasť na konferencii  bola dôležitá z hľadiska možnosti komparácie rôznych prístupov a modelov k oblasti výchovy ku zdraviu v ČR a SR. 

Správu vypracovala: PhDr. Eva Tomková

Dátum: 3. 5. 2012

Správu schválili:

VO 915: Mgr. Ján Jaraba

GRS 09: Mgr. Zdenko Krajčír

Na vedomie: SMS MŠ SR